Hei! Nimeni on Peter Franz.
Teen evankeliumin työtä Itä-Afrikan alueella -
aina Keski-Afrikkaa myöten.
Tänään aiheeni on "Lähetystyössä maailmalla Pyhän Hengen kanssa".
Olen nähnyt Jumalan liikkuvan ihmeellisillä tavoilla.
Olen nähnyt Hänen väkevän kätensä, kun Pyhä Henki koskettaa ihmisiä.
Ajattelin tänään puhua joistakin kokemuksistani.
Joku on sanonut: "Se, jolla on oma kokemus, -
ei ikinä ole niiden armoilla, joilla on mielipide tai teoria."
Tahdon kertoa kokemuksista, joita minulla on ollut Pyhän Hengen kanssa
Jeesus sanoi Apostolien tekojen kirjan luvussa 1, Jumalan Sana sanoo:
"Kun Pyhä Henki tulee teihin, niin te saatte voiman."
Painotus on Pyhässä Hengessä, ei voimassa.
Pyhä Henki on jumaluuden voimallinen Persoona.
Hän on kolminaisuudesta yksi. Hän on hyvin tärkeä, -
ja meidän pitää ottaa Hänet huomioon tehdessämme työtä yhdessä -
ihmisten voittamiseksi Jeesukselle.
Yksi hieno asia, joka minun on pitänyt oppia ja jonka olen oppinut, on se, -
ettei minun asiani ole pyytää Pyhää Henkeä auttamaan minua -
tekemään työtä, vaan minun tehtäväni on etsiä, -
missä Pyhä Henki liikkuu juuri nyt -
ja miten minä voin liittyä Hänen työhönsä sielujen voittamiseksi.
Matt. 28:18―19 on tuttu katkelma.
Jeesus sanoo siinä: "Minulle on annettu kaikki valta.
Menkää siis kaikkeen maailmaan ja julistakaa evankeliumia."
Olen tajunnut, että kun menemme kaikkeen maailmaan -
ja olemme kuuliaisia Jumalan kutsulle -
tietäen, että Pyhä Henki on kanssani, -
voin nähdä ja kokea monia ihmeellisiä asioita.
Pyhä Henki on opettaja, kumppani ja läheinen ystävä.
Pyhä Henki on yksi kolminaisuudesta: Isä, Poika ja Pyhä Henki.
Huomaamme Vanhasta testamentista, että Pyhä Henki mainitaan usein.
Luomiskertomuksen alussa Pyhä Henki liikkuu vetten yllä.
Näemme Hänet monessa kohdassa Vanhassa testamentissa.
Mutta näemme Vanhassa testamentissa myös Jeesuksen.
Esimerkiksi Sadrak, Meesak ja Abednego, Danielin kolme ystävää, -
heitettiin tuliseen pätsiin.
Nebukadnessar heitätti heidät pätsiin.
Mutta hän ei nähnytkään pätsissä kolme vaan neljä miestä.
Hän kysyi, kuka se neljäs on. Se on Jeesus.
Näemme myös Isän, -
joka on aktiivisesti mukana Vanhan testamentin tapahtumissa.
Myös Uudessa testamentissa näemme, miten kauniisti kaikki kolme,
Isä, Poika ja Pyhä Henki, yhdistyvät Herramme kasteessa.
Kun Jeesus astui veteen, kuului Isän ääni: -
"Tämä on rakas Poikani, johon minä olen mielistynyt."
Sitten Pyhä Henki laskeutui kyyhkysen muodossa -
ja jäi Jeesuksen päälle. Ja Jeesus seisoo vedessä.
Näemme Isän, Pojan ja Pyhän Hengen yhdessä.
Tänään keskityn siihen, mitä minä olen nähnyt ja kokenut -
Pyhän Hengen kanssa.
Olen kokenut Hänet todellisena kumppanina työssäni.
Hän on ystävä. Hän on opettajani.
Yhdessä kolmen, Isän, Pojan ja Pyhän Hengen, kanssa -
teemme suuria tekoja.
Jumalan Sana sanoo: "Älä pelkää, sillä minä olen sinun kanssasi; -
älä arkana pälyile, sillä minä olen sinun Jumalasi."
Jeesus on Isän oikealla kädellä.
Hän lähetti meille Puolustajan, Pyhän Hengen, ja Hän on kanssamme -
ja tekee suuria tekoja kanssamme lähetystyössä.
Se on innostavaa.
Kun olin nuori, Yonggi Chon kirjat koskettivat minua valtavasti.
Hänellä oli suurin seurakunta Soulissa Koreassa.
Luin, että hän varasi aina tyhjän tuolin viereensä.
Kun jumalanpalveluksessa oli valtavat väkijoukot, -
hänellä oli tuo tuoli, eikä hän antanut kenenkään istua sillä.
Tuoli muistutti hänelle, että se oli Pyhän Hengen työtä.
Joskus hän kysyi Pyhältä Hengeltä: "Herra, mitä haluat tehdä tänään?
Mitä ohjelmassasi on tänään?
Mitä haluaisit muuttaa ohjelmassa? Miten haluat johtaa ja ohjata?
Hän oli tosi riippuvainen Pyhästä Hengestä.
Hän alkoi kokea suuria asioita -
tietäen, että Pyhä Henki on hänen kanssaan.
Itse omassa elämässäni haluan elää tietoisesti Pyhän Hengen kanssa -
ja etsiä Hänen suuntaansa ja johdatustaan.
Rohkaisen teistä jokaista tekemään samoin.
Voi olla, ettet ole ikinä juurikaan ajatellut Pyhää Henkeä.
Hän ei ole mikä tahansa henki. Hän on Jumalan Henki, -
joka tekee suuria tekoja keskuudessamme.
Pyhä Henki on myös suuri huolenpitäjä lähetystyössä.
Hän on auttanut minua selviytymään mahdottomista tilanteista, -
kun en itse pitänyt sitä mahdollisena. Mieleeni muistuu Elia, -
joka meni lesken luo. He söivät viimeisen aterian.
Leski käytti viimeisen öljytipan.
Sitten Elia sanoi: "Laita ruukut valmiiksi.
Laita ruukkuihin vettä.
Me huudamme Herran nimeä." Ja Jumala piti huolta.
Olen nähnyt Herran pitävän minusta huolta ihmeellisellä tavalla.
Kerran istuin joen rannalla lähellä Kaptagatia, -
joka on lähellä Eldoretia Keniassa.
Etsin Jumalan suuntaa tulevaisuudelle.
En ollut varma, mitä tapahtuisi. Minun piti luottaa Herraan -
työmme talousasioissa ja luottaa Hänen apuunsa.
Näytti kuin lähetysjärjestö, jonka kanssa työskentelin, -
ei halunnut jatkaa kanssani, koska en sopinut sen kehyksiin.
Olin enemmänkin evankelista. He etsivät pikemmin aluelähettiä.
Etsin Jumalaa. Istuin joen rannalla rukoilemassa. Sanoin: "Herra, -
mitä tulevaisuus pitää sisällään?
Tahdon täyttää kutsumukseni.
Haluan tehdä asioita, jotka olet asettanut sydämeeni.
Tehdä työtä yhdessä monien eri tunnustuskuntien kanssa.
Tavoittaa ihmisiä. Tulla yhdeksi ääneksi muiden kanssa.
Yrittää tavoittaa ihmisiä, jotta he antavat elämänsä Jeesukselle."
Kun istuin joen rannalla, Pyhä Henki alkoi yhtäkkiä puhua: "Peter, -
mistä luulet näiden kaikkien vesien tulevan?"
Mistä luulet näiden vesimolekyylien ja -hiukkasten tulevan?
Ne kulkeutuvat tämän veden mukana sieltä, mistä joki virtaa."
Kuulosti miltei kuin Jumala olisi puhunut Jobille.
"Mistä salamat tulevat? Kuka loi ukkosen? Kuka sen teki?"
Sanoin: "Herra, en tiedä. Mistä nämä vesihiukkaset tulevat?"
Hän sanoi: "Monilta vuorilta ja monista laaksoista.
Samalla tavalla kuin tuotan veden tälle joelle, -
minä täytän kaikki tarpeesi työssäsi."
Olen nähnyt vuosien aikana, -
miten Herra on auttanut meitä ihmeellisellä tavalla.
Valmistelimme suurta kokousta Somalian rajalla.
Minulla oli riittävästi vain yhtä kokousta varten. Kun kokous loppui -
ja valmistelimme seuraavaa, siirtyen Holasta Garseniin, -
Wituun ja eri paikkoihin.
Juuri oikealla hetkellä Jumala antoi riittävästi seuraavaa kokousta varten.
Olen nähnyt Jumalan käden, joka pitää huolta.
Olen kokenut myös, että Pyhä Henki on huumorintajuinen.
Kerran istuin työryhmäni kanssa.
Keniassa meillä on -
hienoja Jumalan miehiä ja naisia -
siinä komiteassa.
Olimme Nairobissa Pan-Afrikan kristillisessä yliopistossa.
Puhuimme Gospel Fire International -järjestömme tulevaisuudesta.
Heidän panoksensa oli valtava.
Komiteassa työskentelee professoreja ja tohtoreita.
He ovat Jumalaa pelkääviä miehiä, joita Pyhä Henki johtaa.
Kun keskustelimme yhdessä, -
minua kosketti syvästi kenialaisten panos, -
jonka nämä miehet antavat Itä- ja Keski-Afrikan työhömme.
Tein muistiinpanoja. Sain heiltä tosi hyviä ideoita.
Matkalla autolle ajattelin, että minun pitää lähettää heille tekstiviesti.
Otin puhelimeni ja aloin kirjoittaa tosi pitkää viestiä.
Kiitin heitä erinomaisista ideoista -
ja hienosta, dynaamisesta panoksesta, jonka he antoivat.
He tekevät työstämme sen, mikä se tänään on.
Aioin kirjoittaa loppuun: "Jumala siunatkoon teitä."
Kirjoitin "Jumala", mutta en ehtinyt kirjoittaa vielä "siunatkoon teitä".
Painoin vahingossa "Lähetä".
Yhtäkkiä näille kaikille veljille ja sisarille lähti viesti, -
jossa heitä kiitettiin kauniisti heidän mahtavasta työstään.
Lopussa luki "Jumala".
Ensin pelästyin. "Voi ei! Lähetin juuri viestin Jumalan nimissä."
Ajattelin: "Mitä minä nyt teen?" Olin jo lähettää pahoitteluviestin.
Sitten Pyhä Henki sanoi: "Älä. Se oli viesti minulta.
Halusin kiittää heitä. Kirjoitin heille sormillasi hyvän viestin."
Olen usein kokenut Jumalan, Pyhän Hengen, väkevänä suojelijana.
Olemme matkustaneet tosi vaarallisilla alueilla.
Kerran menimme Isiolon kautta -
Marsabitiin ja ylös Moyaleen.
Tuo alue on kärsinyt paljon.
Oli paljon ampumisia. Kuorma-autoja edellämme ammuttiin luodeilla.
Välittömästi edellämme ajanutta kuorma-autoa ammuttiin.
Se oli jonkin firman kuorma-auto.
Tuulilasiin tuli 12 luodinreikää. Kuljettaja kuoli.
Puskimme alueen läpi viedäksemme evankeliumia Moyaleen.
Pääsimme ehjänä perille. Olen nähnyt Pyhän Hengen väkevänä suojelijana -
erittäin vaikeilla taipaleilla. Hän on auttanut meidät perille.
Moyalessa sitten pystytimme puhujalavan keskelle kaupunkia.
Emme pystyttäneet kylttiämme, -
jossa lukee: "Jeesus parantaa särkyneet sydämet."
Emme halunneet ärsyttää liikaa.
Kaupungin asukkaista 95 prosenttia on muslimeja.
Halusimme aloittaa pehmeästi, laittaa kaikki valmiiksi -
ja alkaa kertoa heille Herramme evankeliumin.
Evankeliumi koostuu viidestä asiasta. 1. Jumala on rakkaus.
Hän on rakastava Jumala. Selitän evankeliumin viidellä sanalla.
1: rakkaus. 2: paha. Maailma, jossa elämme on paha.
Ei tarvitse katsoa kauas. Sen näkee uutisista ja eri terrori-iskuista.
Ihmiset kärsivät. On paljon sairautta, tauteja ja kauheita asioita.
Elämme langenneessa maailmassa.
Mutta Jumala valmisti pelastuksen. Hän lähetti ainoan Poikansa.
Hän käynnisti maailmanhistorian suurimman pelastusoperaation.
Jumala antoi äärimmäisen uhrin ja lähetti Poikansa tähtemme -
kuolemaan ristillä edestämme.
Jumala on ihmeellinen. Hän teki sen. Hän rakastaa meitä.
Hän tuli langenneeseen maailmaan ja valmisti pelastuksen.
Samaan aikaan Hän antaa jokaiselle ihmiselle vapaan tahdon.
Vapaan tahdon.
Jos ihminen vastaa ja vapaaehtoisesti ottaa vastaan Jeesuksen -
henkilökohtaiseksi Vapahtajakseen, hänen elämänsä muuttuu täysin.
Sitten tulee numero viisi: ennalleenasettaminen.
Rakkaus, paha maailma, pelastus, -
valinta ― vapaa valinta, -
ja ennalleenasettaminen.
Olen siitä innoissani. Jotkut sanovat: "Peter, miten voit mennä sinne?
Jätä heidät rauhaan. Tuputat heille evankeliumia."
Kukaan ei voi pakottaa toista hyväksy- mään evankeliumia. Olen kuin leipuri.
Ihmiset syövät ruokaa, joka ei ole kovin terveellistä eikä hyvää.
Minä tuon erilaisen valikoiman -
kauniita, ihania leipiä.
Teen ihmisille tarjouksen. He voivat ottaa leipää vapaasti.
Evankeliumi on elämän leipä jokaiselle, joka uskoo Häneen.
Olen nähnyt Jumalan käden, Pyhän Hengen, suojelijana.
Hän on tuonut meidät tosi vaarallisten taivalten läpi -
näiden ihmisten luo.
Kun pystytämme lavaa, he kysyvät: "Mitä tämä on? Kännykkäfirmako?"
Valmistelimme lavaa. Sanoimme: "Siinä on joitain yhtäläisyyksiä -
kännykkäfirmaan. Tämäkin liittyy kommunikaatioon.
Tule huomenna kuuntelemaan, miten voit kommunikoida Jumalan kanssa."
Seuraavana päivänä he olivat paikalla.
Meillä on sellainen lähestymistapa, että selitämme Raamattua.
Aloitamme luomisesta. Kerromme, miten Jumala loi ihmisen.
Miten ihminen lankesi syntiin.
Jatkamme siitä. Yleensä on kolme opetustuokiota.
Jokainen kestää 20 minuuttia.
Kun päästään viikonloppuun, puhumme jo Jeesuksesta.
Paras laskeutumispaikka Uuteen testamenttiin -
on kirkastusvuori, jossa Elia ja Mooses keskustelevat Jeesuksen kanssa.
He valmistelevat Häntä lopullista uhria varten, kun Jeesus menee ristille.
Kun evankelioimme tällä tavalla,
vastaus on usein tavattoman ihmeellinen.
Tuhannet muslimit vastaavat antamalla elämänsä Jeesukselle.
Pyydän osoittamaan kädennostolla, kuka haluaa ottaa Jeesuksen vastaan.
"Nostakaa käsi ylös." Niin ettei kukaan jää syrjään.
Kaikki nostavat kätensä. "Lausukaa perässäni nämä sanat: Herra Jeesus,
olen syntinen. Tarvitsen Sinua. Haluan, että elämäni muuttuu.
Haluan uuden näkökulman. Puhdista minut. Muuta sydämeni.
Tee minusta uusi luomus." Kokonaiset väkijoukot lausuvat tämän rukouksen.
On myös niitä, jotka eivät katso opetustamme hyvällä.
Kun sanomaa on kuuntelemassa kolmetuhatta ihmistä, -
ehkä viisitoista heittelee kiviä.
Kun ajamme pois autoillamme, niitä moukaroidaan kivillä. Valtavilla kivillä
Mutta ihmeellistä on, ettei autoihin ole ikinä tullut naarmuakaan.
Vaikka kivet ovat olleet tosi kovia. Ne ovat osuneet autoon.
Auton pitäisi olla aivan lommoinen. Mutta ei naarmua eikä lommoakaan.
Jumala suojelee meitä väkevän Pyhän Henkensä kautta.
Pyhässä Hengessä mahtavaa on se, että Hän varustaa meitä silloinkin, -
kun joudumme hengelliseen taisteluun.
Raamattu sanoo Ef. 6:12:ssa: -
"Sillä meillä ei ole taistelu verta ja lihaa vastaan, -
vaan hallituksia vastaan, valtoja vastaan, -
tässä pimeydessä hallitsevia maailmanvaltiaita vastaan, -
pahuuden henkiolentoja vastaan taivaan avaruuksissa."
Olen huomannut, että tämä asia on kadotettu täällä Euroopassa -
teologian käsityksistämme.
Olemme kadottaneet näkymämme näkymättömään maailmaan.
Että on olemassa näkymätön maailma, joka yrittää estää, -
ettei Jumalan työtä tehtäisi.
Tiedämme, että saatanalla on hierarkia.
Se itse on hierarkian huipulla. Sillä on omat valtansa ja voimansa.
Se on kuin pyramidi. Sen pohjalla on jopa sen omia ihmisiä, -
jotka ovat mukana edistämässä pimeyden valtakunnan tekoja.
Pyhässä Hengessä upeaa on se ― ja tämä innostaa minua tosi paljon ―
että Pyhällä Hengellä on suora yhteys omiinsa, myös sinuun ja minuun.
Jos avaudumme Pyhän Hengen johdatukselle, -
kuulemme Hänen sanansa suoraan.
Jumalan Sana sanoo: "Minun lampaani kuulevat minun ääneni."
On hienoa, että voi tehdä lähetystyötä yhdessä Hänen kanssaan.
Jumalan Sana sanoo: "Mutta näissä kaikissa me saamme jalon voiton -
Hänen [Kristuksen] kauttansa, joka meitä on rakastanut."
Olemme nähneet rukoustemme vaikutukset, kun tiimit ovat työssä.
Joskus tiimit työskentelevät kuukausien ajan etukäteen.
Joskus Pyhä Henki johtaa sitä, niin ettemme itse tee sitä.
Hän lähettää esimerkiksi tiimin Nairobista Chriscon seurakunnasta.
He kokevat Pyhän Hengen johdatusta mennä jollekin alueelle -
rukoilemaan ja paastoamaan tosi vaikeassa ympäristössä.
He viettävät aikaa paastossa ja rukouksessa. Sitten he palaavat.
He rukoilevat, että taivaat avautuvat, jotta voidaan evankelioida -
ja monet todella löytävät Jeesuksen.
Sitten puolen vuoden kuluttua Herra puhuu sydämillemme.
Me puskemme tuolle alueelle, ja taivaat ovat avoinna, -
koska on rukoiltu paljon. Kun menemme sinne, tajuamme...
Joskus tajuamme, että alussa on vielä taistelua, -
mutta samassa kun julistamme evankeliumia Jeesuksesta...
Sillä evankeliumi ei ole vain ihmissydäntä ja -korvaa varten.
Myös näkymätön maailma kuulee sen. Kun julistamme, että Jeesus on Herra,
näkymättömässä maailmassa tapahtuu jotain voimallista.
Alamme nähdä uusia asioita.
Alamme nähdä ihmeitä. Olen nähnyt monesti, miten kuuro korva avautuu.
Sokea silmä avautuu. Ihmeitä, joita ei uskoisi.
Asioita, joista tajuaa yhtäkkiä: -
"Vau! Tämä oli kuin tulvaportti olisi avattu."
Jumalan voima todella kohtaa ja hoitaa ihmisiä.
Oli viimeinen päivämme Moyalessa. Siellä ei ollut satanut 1,5 vuoteen.
Oli vuosi 2009.
Ihmiset olivat epätoivoisia. Siellä oli enää yksi toimiva kaivo.
Kaikki muut kaivot olivat kuivuneet.
Ihmiset jonottivat kaivolle. Meidänkin piti hakea vettä siitä kaivosta.
Se oli tosi vaikeaa. Eläimiä kuoli kaikkialla.
Lehmien raatoja lojui ympäriinsä.
Kukaan ei korjannut niitä pois.
Tilanne näytti tosi pahalta.
Mutta meillä oli avoin taivas. Olimme julistaneet evankeliumia.
Huomasin, että nyt on suurten ihmeiden aika.
Asukkaista 95 % on muslimeja. Sanoin: "Nostakaa kätenne jokainen.
Pyydämme Jeesusta lähettämään sateen." Taivaalla ei ollut pilveäkään.
He rukoilivat perässäni. Pyysimme Jeesusta lähettämään sateen.
Tiedätkö mitä? Lopetimme kokouksen.
Sade alkoi neljältä aamuyöllä.
Tuli raskaita pilviä. Kukaan ei tiennyt, mistä.
Yhtäkkiä tuli sade. Satoi rankasti.
Lähdimme Moyalesta pian sen jälkeen.
Minulle kerrottiin, ettei sade lakannut kolmeen viikkoon. Se jatkui.
Se siirtyi seuraavaan kaupunkiin, Marsabitiin, sadan kilometrin päähän.
Kun pääsimme Marsabitiin pitämään seuraavaa kokousta, -
koko paikka oli täynnä vettä. Väkevä ihme!
Muslimit sanoivat: "Näillä kristityillä on väkevät rukoukset."
Se ei ole meidän rukouksiemme, vaan Jeesuksen ansiota.
Se on Pyhän Hengen työtä. Kun tunnistamme sen, tapahtuu suuria.
Pyhä Henki järjestelee ja suunnittelee lähetystyötä hyvissä ajoin etukäteen.
Minua kosketti hiljattain, kun teimme yhteistyötä Pertti Söderlundin -
ja Ilkka Salmisen kanssa.
Oli valtava siunaus työskennellä heidän kanssaan Ugandassa.
Aloimme mennä Pohjois-Ugandaan.
He tuntevat Pohjois-Ugandan tilanteen paljon meitä paremmin.
Muodostimme tiimin yhdessä. Näen sen Pyhän Hengen työnä.
Tulevaisuudessa aiomme jatkaa menemistä hyvin vaikeille alueille.
Pertti, Ilkka, Leena ja Heidi ovat hienoja suomalaisia, Suomesta.
He ovat tehneet paljon työtä Ugandassa.
On siunaus työskennellä heidän kanssaan. Pidän sitäkin -
Pyhän Hengen työnä. Pyhä Henki on pyhä ja puhdas.
Hän on puhdistanut työtämme.
Kerran rukoilimme hartaudessa. Minulla on hieno kenialaisten tiimi.
Kun rukoilimme, Pyhä Henki näytti minulle valkoisen purkin, -
jossa oli maalia. Pintaan oli tulossa roskia.
Rukoilin ja tajusin, että meidän pitää puhdistautua.
Sanoin: "Meidän pitää laittaa asiat kuntoon Jumalan kanssa."
Tunnustimme syntimme. Ihmiset muuttuivat. Pyhä Henki -
voi auttaa sinuakin juuri nyt siinä tilanteessa, jossa olet.
Ehkä koet väsymystä.
Sinulla on heikko raaja. Koet, ettet kykene.
Jumalan sana sanoo, että ne, jotka Herraa odottavat, -
kohottavat siipensä kuin kotkat. He saavat voimansa Herralta.
He kohoavat. He juoksevat eivätkä näänny, vaeltavat eivätkä väsy.
Rohkaisen sinua tänään, että voit antaa elämäsi Jumalan käsiin.
Anna Pyhän Hengen muuttaa sinut. Anna Hänen tulla voimassaan.
Rukoilen puolestasi. Isä, Jeesuksen nimessä kiitän Sinua -
näistä upeista katsojista.
Herra, tule Sinä voimassasi. Vahvista niitä, jotka ovat heikkoja.
Anna heille tuore Henkesi kosketus heidän olohuoneissaan.
Huoneissa, joissa he kuulevat tämän sanoman.
Kunnia nimellesi! Jeesus, kiitos siitä, mitä olet aloittanut sydämessämme.
Jos annamme elämämme Jeesukselle, voimme kokea -
ennennäkemättömän muutosvoiman. Kiitos! Jeesuksen nimessä, aamen.
Viemme evankeliumia kansakuntiin ja tavoitamme kansoja, -
jotka eivät ole kuulleet tai ovat kuulleet mutta kaipaavat vahvistusta.
On mahtavaa viedä työtä eteenpäin television välityksellä näin.
Rohkaisen sinua tukemaan tätä televisiokanavaa.
Näette ruudulla tilinumeron ja muut tukitiedot.
Tue tätä työtä koko sydämestäsi.
Suomennos: Marianne Tenetz